
รายงานผล
การดำเนินงานการศึกษาทางเลือก
“โครงการ ข.ว. สร้างโอกาส”
นายเลิศชาย ขอจิตต์เมตต์
ผู้อำนวยการสถานศึกษา 
โรงเรียนขุนทะเลวิทยาคม
สำนักงานเขตพื้นที่การศึกษามัธยมศึกษา เขต ๑๒
สำนักงานคณะกรรมการการศึกษาขั้นพื้นฐาน  กระทรวงศึกษาธิการ
บทที่ ๑
บทนำ
๑.๑ ความเป็นมาและความสำคัญ

การรายงานผลการจัดการศึกษานอกระบบและตามอัธยาศัยในโครงการ ขว.สร้างโอกาสของโรงเรียนขุนทะเลวิทยาคม จังหวัดนครศรีธรรมราช จัดทำขึ้นเพราะมีมูลเหตุมาจากการสำรวจนักเรียนที่ไม่จบการศึกษาภายในโรงเรียนในช่วงที่มีการประกาศใช้พระราชบัญญัติการศึกษาแห่งชาติ พุทธศักราช ๒๕๔๒ ในระหว่างปีการศึกษา ๒๕๔๑ – ๒๕๔๓ ผลการสำรวจของโรงเรียนขุนทะเลวิทยาคม พบการสำรวจของโรงเรียนขุนทะเลวิทยาคมพบว่ามีนักเรียนที่ไม่จบการศึกษา ทั้งระดับมัธยมศึกษาตอนต้นและมัธยมศึกษาตอนปลาย เกินร้อยละ ๑๐ ขณะนั้นโรงเรียนยังสังกัดกรมสามัญศึกษา ซึ่งได้ทำการสำรวจนักเรียนที่ออกกลางคันและไม่จบการศึกษา พบว่าอยู่ในระดับร้อยละ ๒ ของจำนวนนักเรียนทั้งหมดทั่วประเทศ และจากข้อมูลสารสนเทศของสำนักงานคณะกรรมการการศึกษาขั้นพื้นฐานปีการศึกษา ๒๕๔๘ พบว่าในปีการศึกษา ๒๕๔๗ มีเด็กออกกลางคันทุกระดับชั้น สืบเนื่องมาจากสาเหตุและปัญหาต่างๆจำนวน ๙๑,๕๒๘ คนคิดเป็นร้อยละ ๑.๒๐ ซึ่งสูงกว่าปีที่ผ่านมา นอกจากนี้สำนักงานเขตพื้นที่การศึกษาประถมศึกษานครศรีธรรมราชเขต ๑ พบว่ามีเด็กออกกลางคันในอัตราที่สูงกว่าค่าเฉลี่ยของสำนักงานคณะกรรมการการศึกษา      ขั้นพื้นฐาน (จากเอกสารข้อมูลที่ ศธ ๐๔๑๐๕/๓๐๔๖ ลงวันที่ ๒๕ สิงหาคม ๒๕๔๙ ของสำนักงานเขตพื้นที่การศึกษาประถมศึกษานครศรีธรรมราชเขต ๑) จากสภาพปัญหาดังกล่าวแสดงให้เห็นว่า ในแต่ละปีจะมีนักเรียนส่วนหนึ่งที่ไม่จบการศึกษา ซึ่งถ้ามองย้อนหลังกลับไปจะพบว่ามีนักเรียนส่วนหนึ่งที่ไม่จบการศึกษาสะสมอยู่เป็นจำนวนมาก อาจถึงจำนวนแสนคน ซึ่งจะส่งผลตามมาในหลายๆด้าน เช่น ปัญหาสังคม การเพิ่มอัตราการว่างงาน แรงงานด้อยคุณภาพ เป็นต้น ที่จะส่งผลต่อภาวะเศรษฐกิจของประเทศได้ อีกทั้งจำนวนผู้เรียนที่ไม่จบการศึกษามากเท่าไร รัฐย่อมสูญเสียงบประมาณและเกิดความสูญเปล่าทางเศรษฐกิจเนื่องจากต้องเสียค่าใช้จ่ายที่เกิดจากการจัดการศึกษาเป็นจำนวนมาก ในขณะที่ผลลัพธ์และผลผลิตที่ได้ๆไม่คุ้มค่าทั้งด้านปริมาณและคุณภาพ และถ้าคำนวณค่าใช้จ่ายของผู้เรียนที่ไม่จบการศึกษาขั้นพื้นฐานใน ๕ ปี ย้อนหลังรวมกันทั้งประเทศ จะเป็นการสูญเสียงบประมาณเป็นมูลค่าหลายร้อยล้านบาท

ดังนั้น แนวคิดในการจัดการศึกษานอกระบบและตามอัธยาศัยในโครงการ ขว.สร้างโอกาสของโรงเรียน       ขุนทะเลวิทยาคม จึงมีความมุ่งหมายที่จะช่วยแก้ปัญหาข้างต้นดังที่กล่าวมา อีกทั้งก่อนการเริ่มโครงการ โรงเรียนได้  ทำการวิเคราะห์สภาพปัญหาและพิจารณาร่วมกันถึงแนวทางในการดำเนินการที่เหมาะสมที่สุด โดยให้ทุกฝ่ายได้มีส่วนร่วมในการแก้ปัญหาที่เกิดขึ้นอย่างเป็นระบบ
 ๑.๒ วัตถุประสงค์

๑. เพื่อส่งเสริมการศึกษาตลอดชีวิต

๒. เพื่อเป็นแนวทางให้สถานศึกษาดูแลช่วยเหลือนักเรียนได้ครอบคลุมทุกคน

๓. เพื่อโอกาสนักเรียนที่มีพฤติกรรมไม่พึงประสงค์ได้สำเร็จการศึกษาขั้นพื้นฐาน
 ๑.๓ กลุ่มเป้าหมาย

ผู้ผิดพลาดโอกาสการศึกษาในระบบ และมีพฤติกรรมไม่พึงประสงค์ เช่น ติด ๐, ร, มผ, มส, เวลาเรียนไม่พอ,เรื่องชู้สาว, การตั้งครรภ์ระหว่างเรียน, นักเรียนออกกลางคัน ฯลฯ 
บทที่ ๒
วิธีการดำเนินการ
๒.๑ กระบวนการคัดกรองตามระบบดูแลช่วยเหลือนักเรียน

๒.๒ การรับสมัครและขึ้นทะเบียนเป็นนักเรียน

๒.๒.๑ ขั้นตรวจเอกสาร  ให้รับเฉพาะเอกสารฉบับจริง คือ ปพ.1: 3 หรือ ปพ.1: 4 หนังสือนำจากโรงเรียนเรื่องย้ายสถานศึกษา สำเนาทะเบียนบ้านของนักเรียน ของบิดา – มารดา รูปถ่าย 2 รูป 

๒.๒.๒ ขั้นสัมภาษณ์  ให้ศูนย์บริการให้คำแนะนำของโรงเรียน(คลินิก) สัมภาษณ์นักเรียนถึงสาเหตุที่ต้องออกจากโรงเรียนเดิมตามแบบฟอร์มการสัมภาษณ์ และให้คำปรึกษา ดูแลช่วยเหลือตามสภาพปัญหาที่เกิดขึ้น เช่น การปฏิบัติตนในการตั้งครรภ์ วิธีเรียน กระบวนการปรับพฤติกรรมการส่งเสริมจริยธรรม และอื่นๆตามแต่กรณี  เพื่อเป็นการเก็บรวบรวมข้อมูล อันจะเป็นประโยชน์ต่อการรายงานหรือวิจัยต่อไป 

        
ศูนย์บริการให้คำแนะนำของโรงเรียน(คลินิก) ประกอบด้วย


  ๑) หัวหน้ากลุ่มบริหารกิจการนักเรียน


  ๒) หัวหน้ากลุ่มงานที่ได้รับมอบหมาย


  ๓) ครูมีความสามารถเฉพาะด้าน เช่น ครูจิตวิทยา ครูแนะแนว ครูพยาบาล ฯลฯ

๒.๒.๓ ขั้นเก็บรวบรวมประวัติ ให้จัดทำแฟ้มนักเรียนเป็นรายบุคคลสำหรับใช้เป็นข้อมูลสารสนเทศ และติดตามนักเรียนในโอกาสต่อไป อีกทั้งยังใช้การวิเคราะห์ผู้เรียนรายบุคคลเพื่อประโยชน์ในการจัดทำแผนการเรียนรายบุคคล

๒.๒.๔ ขั้นขึ้นทะเบียนนักเรียน  ให้ออกเลขประจำตัวนักเรียน เป็นนักเรียนของโรงเรียน
๒.๓ การเทียบโอนผลการเรียน

ให้ใช้เอกสารแนวดำเนินการการเทียบโอนผลการเรียนการศึกษาขั้นพื้นฐาน และการศึกษาระดับอุดมศึกษา ระดับต่ำกว่าปริญญาตรี ของสำนักงานทดสอบทางการศึกษา สำนักงานคณะกรรมการการศึกษาขั้นพื้นฐาน กระทรวงศึกษาธิการ พ.ศ. ๒๕๔๖ และแนวปฏิบัติการวัดผลและประเมินผลการเรียนรู้ตามหลักสูตรแกนกลางการศึกษาขั้นพื้นฐาน พุทธศักราช ๒๕๕๑  

๒.๓.๑ แนวปฏิบัติในการเทียบโอน มี ๒ กรณี คือ


กรณีที่ ๑ นักเรียนที่เข้าเรียนหรือเคยเข้าเรียนมาก่อน  ให้เทียบโอนตามเอกสารแนวทางดำเนินการเทียบโอนผลการเรียนการศึกษาขั้นพื้นฐานและการศึกษาระดับอุดมศึกษา ระดับต่ำกว่าปริญญาตรี พ.ศ.๒๕๔๖ ของสำนักทดสอบทางการศึกษา สำนักงานคณะกรรมการการศึกษาขั้นพื้นฐาน กระทรวงศึกษาธิการและแนวปฏิบัติการวัดและประเมินผลการเรียนรู้ตามหลักสูตรแกนกลางการศึกษาขั้นพื้นฐาน พุทธศักราช ๒๕๕๑


กรณีที่ ๒ นักเรียนที่ไม่เคยเข้าเรียนมาก่อน  เมื่อมาสมัครเข้าเรียนใหม่ และมีอายุเกินเกณฑ์การศึกษาภาคบังคับ ให้โรงเรียนรับเข้าเรียนก่อน แล้วทำการเทียบโอนความรู้เดิมที่มี โดยวิธีการวัดและประเมินผลที่หลากหลาย แล้วพิจารณาตัดสินผลให้นักเรียนเข้าเรียนในระดับที่เหมาะสมกับความรู้และประสบการณ์ที่มี ทั้งนี้ต้องไม่เกินระดับประถมศึกษา

๒.๓.๒ หลักสูตรที่เทียบโอนกับหลักสูตรการศึกษาขั้นพื้นฐาน แบ่งเป็น ๕ กลุ่ม คือ


กลุ่มที่ ๑ หลักสูตรการศึกษาขั้นพื้นฐาน เข้าสู่หลักสูตรการศึกษาขั้นพื้นฐาน (หลักสูตรสถานศึกษา)


กลุ่มที่ ๒ หลักสูตรเดิมของกระทรวงศึกษาธิการ เข้าสู่หลักสูตรการศึกษาขั้นพื้นฐาน (จากใบสุทธิ สมุดพก ระเบียนสะสมอื่นๆ หรือหลักฐานอื่นที่ทางราชการออกให้)


กลุ่มที่ ๓ หลักสูตรต่างประเทศ เข้าสู่หลักสูตรการศึกษาขั้นพื้นฐาน


กลุ่มที่ ๔ การศึกษาตามอัธยาศัย ประสบการณ์ทำงาน การฝึกอาชีพ เข้าสู่หลักสูตรการศึกษาขั้นพื้นฐาน


กลุ่มที่ ๕ หลักสูตรเฉพาะอื่นๆ เข้าสู่หลักหลักสูตรการศึกษาขั้นพื้นฐาน เช่น หลักสูตรสำนักงานคณะกรรมการการศึกษาอาชีวศึกษา ฯลฯ


การออกหลักฐานใน ปพ ๑:๓ กับ ปพ ๑:๔ กรณีเทียบโอนจากต่างหลักสูตร หรือจากการเทียบโอนประสบการณ์ทำงาน การฝึกอาชีพให้ระบุไว้ในช่องหมายเหตุด้านหลัง ปพ ๑:๓ หรือ ปพ ๑:๔ ดังตัวอย่างตามกรณี เช่น 


กรณีที่ ๑ นักเรียนจากหลักสูตรต่างประเทศ ให้กรอกข้อความในช่องหมายเหตุว่า “เทียบโอนจากหลักสูตรจากต่างประเทศ….และการศึกษาเพิ่มเติมเข้าสู่หลักสูตรการศึกษาขั้นพื้นฐาน”



กรณีที่ ๒ นักเรียนจากหลักสูตรอาชีวศึกษา ให้กรอกข้อความในช่องหมายเหตุว่า “เทียบโอนจากหลักสูตรสำนักงานการอาชีวศึกษาและศึกษาเพิ่มเติมหลักสูตรการศึกษาขั้นพื้นฐาน”


กรณีที่ ๓ นักเรียนที่เรียนหลักสูตรจากการศึกษานอกระบบ ตามอัธยาศัย ประสบการณ์ทำงาน การฝึกอาชีพ ให้กรอก “เทียบโอนจากการศึกษานอกระบบ หรือตามอัธยาศัย หรือประสบการณ์ทำงานหรือการฝึกอาชีพและการศึกษาเพิ่มเติมสู่หลักสูตรการศึกษาขั้นพื้นฐาน”

๒.๓.๓ หลักการเทียบโอน อาศัย  ๓ หลัก คือ


๑) หลักการพิจารณา


๒) หลักการประเมิน


๓) หลักดุลพินิจ

๒.๓.๔ แนวทางประกอบการเทียบโอน  


๑) การเทียบโอน ถ้ารหัสวิชา เหมือนกัน ให้โอนวิชาดังกล่าวเป็นวิชาในหลักสูตรสถานศึกษา


๒) การเทียบ ถ้ารหัสวิชาไม่เหมือนกัน ให้เทียบมาใช้รหัสวิชาของโรงเรียน


๓) ถ้ารายวิชาจากสถาบันศึกษาเดิมไม่ชัดเจน ให้สอบวัดความรู้ เพื่อประเมินผลผลในรายวิชานั้นให้ตรงกับหลักสูตรของสถานศึกษา


๔) ในกรณีที่เทียบโอนผ่านแล้ว ยังมีรายวิชาที่ไม่ครบตามหลักสูตรของสถานศึกษา ให้สอบเพื่อวัดความรู้ แล้วนำไปประเมินผลให้ครบทุกรายวิชาในหลักสูตรของสถานศึกษาถ้าสอบไม่ผ่านให้สอนเสริมหรือให้จัดทำโครงงาน หรือรายงาน หรือประเมินผลโดยวิธีที่หลากหลายให้อยู่ในดุลพินิจของครู


๕) การเทียบโอนการศึกษาตามอัธยาศัย ประสบการณ์การทำงาน การฝึกอาชีพสู่หลักสูตรการศึกษาขั้นพื้นฐานของสถานศึกษา ใช้เอกสารประกอบการพิจารณาดังนี้



(๑) จากแฟ้มสะสมผลงาน รายงาน โครงงาน พรรณนางานที่ปฏิบัติ เอกสารรับรองผลงาน เอกสารรับรองประสบการณ์  ใบผ่านงาน  เกียรติบัตร  หลักฐานอื่นๆ ที่แสดงถึงประสบการณ์ฝึกอบรม ฯลฯ            ให้เทียบเคียงให้ตรงกับรายวิชาในหลักสูตร และให้ระดับผลการเรียนไม่เกิน ๒



(๒) การเทียบโอนเกียติบัตร วุฒิบัตร สัมฤทธิ์บัตร ประกาศนียบัตร หรือเรียกอย่างอื่นที่เทียบเคียงได้ โดยแบ่งแยกเป็นระดับความสำเร็จ เช่น




- ระดับดีเด่น หรือเหรียญทอง ให้เทียบรายวิชาในหลักสูตรให้ระดับผลการเรียน ๔




- ระดับดี หรือเหรียญเงิน หรือรองชนะเลิศอันดับ ๑ ให้เทียบรายวิชาในหลักสูตรให้ระดับผลการเรียน ๓




- ระดับพอใช้ หรือเหรียญทองแดง หรือรองชนะเลิศอันดับ ๒ ให้เทียบรายวิชาในหลักสูตรให้ระดับผลการเรียน ๒




- ระดับชมเชย หรือรองชนะเลิศอันดับ ๓ หรือเข้าร่วมกิจกรรม ให้เทียบรายวิชาในหลักสูตรให้ระดับผลการเรียน ๑
๒.๔ การจัดเตรียมการสอน

๒.๔.๑ มาตรา ๒๒ แห่งพระราชบัญญัติการศึกษาแห่งชาติ พ.ศ. ๒๕๔๒ และที่แก้ไขเพิ่มเติม โดยเน้นผู้เรียนสำคัญที่สุด กระบวนการจัดการศึกษาต้องส่งเสริมให้ผู้เรียนพัฒนาตามธรรมชาติ และเต็มตามศักยภาพ

๒.๔.๒ มาตรา ๒๓ แห่งพระราชบัญญัติการศึกษาแห่งชาติ พ.ศ. ๒๕๔๒ และที่แก้ไขเพิ่มเติม โดยเน้นคุณธรรมนำความรู้

๒.๔.๓ มาตรา ๒๓ แห่งพระราชบัญญัติการศึกษาแห่งชาติ พ.ศ. ๒๕๔๒ และที่แก้ไขเพิ่มเติม เป็นแนวทางในการจัดการเรียนการสอน เป็นการผสมผสานในด้านความรู้ ทักษะกระบวนการคิด ประสบการณ์จริง บรรยากาศการเรียนรู้ สื่อ ค่านิยม คุณธรรม การเผชิญสถานการณ์จริง รวมทั้งกระตุ้นให้เกิดการใฝ่รู้ใฝ่เรียน ให้เกิดขึ้นกับตัวนักเรียน

๒.๔.๔ มาตรา ๒๔ แห่งพระราชบัญญัติการศึกษาแห่งชาติ พ.ศ. ๒๕๔๒ และที่แก้ไขเพิ่มเติม ให้ผู้เรียนเลือกเรียนตามที่สนใจตามอัธยาศัย เพื่อให้เกิดความหลากหลายในวิธีเรียน เช่น การศึกษาด้วยตนเองแล้วสอบวัดความรู้ การทำโครงงาน การเรียนเสริมในรายวิชาที่ยาก การเข้าค่ายวิชาการการเรียนรู้กับแหล่งเรียนรู้ภูมิปัญญาท้องถิ่น การเรียนจากสื่อและเทคโนโลยี การเข้าค่ายส่งเสริมคุณธรรมจริยธรรม การเข้าค่ายฝึกระเบียบวินัย การทำรายงาน การทำวิจัย
๒.๕ การประเมินผลการเรียน

มาตรา ๒๖ แห่งพระราชบัญญัติการศึกษาแห่งชาติ พ.ศ. ๒๕๔๒ และที่แก้ไขเพิ่มเติม โดยใช้วิธีการ             ที่หลากหลาย ประเมินจากความประพฤติ พัฒนาการในการเรียนรู้ พฤติกรรมของผู้เรียน การเข้าร่วมกิจกรรม รวมทั้งการทดสอบควบคู่ไปด้วย ทั้งนี้ให้อยู่ภายใต้ข้อตกลงระหว่างครู นักเรียน ผู้ปกครอง โดยปฏิบัติตามระเบียบว่าด้วยการประเมินผลการเรียนตามหลักสูตรสถานศึกษา (เอกสารเพิ่มเติมภาคผนวก)
๒.๖ ระยะเวลาเรียน 

๒.๖.๑ เวลาเรียน ๑,๐๐๐ - ๑,๒๐๐ ชั่วโมง ต่อปี หรือ ๓,๐๐๐ – ๓,๖๐๐ ชั่วโมงต่อช่วงชั้น ตามหลักสูตรของสถานศึกษา

๒.๖.๒ เนื่องจากเป็นการเรียนการสอนเสริมนอกระบบและตามอัธยาศัย  ส่วนใหญ่จะเป็นการศึกษาด้วยตนเอง        ใช้เวลา ๑๒ ชั่วโมง ต่อ ๑ วัน หรือ ๖ ชั่วโมง ต่อ ๑ วัน ตามที่โรงเรียนกำหนดโดยความเห็นชอบของคณะกรรมการสถานศึกษา

๒.๖.๓ ในกรณีที่นักเรียนชั้นมัธยมศึกษาปีที่ ๓ และนักเรียนชั้นมัธยมศึกษาปีที่ ๖ ที่ไม่จบการศึกษาจากโรงเรียนเดิมแล้วย้ายมา แต่มีผลการเรียนมาแล้วครบทุกภาคเรียน และครบทุกรายวิชา แต่มีบางวิชา ที่ติด ๐,ร,มผ,มส.ให้ถือว่านักเรียนคนนั้นมีเวลาเรียนมาแล้วครบ ๑,๐๐๐ - ๑,๒๐๐ ชั่วโมง ต่อปี หรือ ๓,๐๐๐ – ๓,๖๐๐ ชั่วโมง ต่อ  ช่วงชั้น สามารถวัดและประเมินผลทันที

๒.๖.๔ ในกรณีนักเรียนช่วงชั้นที่ ๓ และช่วงชั้นที่ ๔ ที่ย้ายมามีผลการเรียนจากโรงเรียนเดิมไม่ครบทุกภาคเรียนและไม่ครบทุกรายวิชา ให้เทียบโอนวิชาที่เหลือให้คำนวณเป็นชั่วโมง ต่อจากนั้นจึงมาเทียบเป็นวัน
๒.๗ การจบการศึกษา

๒.๗.๑ ให้ปฏิบัติตามระเบียบโรงเรียนว่าด้วยการประเมินผลการเรียนตามหลักสูตรการศึกษาขั้นพื้นฐาน พุทธศักราช ๒๕๔๖ และ/หรือ แนวปฏิบัติการวัดผลประเมินผลการเรียนตามหลักสูตรแกนกลางขั้นพื้นฐาน พุทธศักราช ๒๕๕๑ โดยจบการศึกษาเช่นเดียวกับการจบการศึกษาในระบบปกติ

๒.๗.๒ การอนุมัติการจบหลักสูตร ในรอบปีการศึกษา กำหนดเป็น ๓ ระยะ คือ 
ระยะที่ ๑ สิ้นปีการศึกษา(มีนาคม) 
ระยะที่ ๒ สิ้นภาคฤดูร้อน (พฤษภาคม) 
ระยะที่ ๓ กลางปีการศึกษา (ตุลาคม) 
 
ในกรณีมีผู้จบการศึกษากลางปีการศึกษาให้ใช้ระเบียบกระทรวงศึกษาธิการว่าด้วยการออกใบสุทธิและหนังสือรับรองความรู้ของสถานศึกษา พ.ศ. ๒๕๔๗ มาใช้ โดยให้ออกเอกสารแสดงผลการเรียนจากการผสมผสานกันระหว่าง ปพ.๖ และ ปพ.๗ เข้าด้วยกัน เพื่อสื่อสารให้สถานศึกษา สถานประกอบการ และผู้ปกครองเข้าใจตรงกัน ส่วนการออกหลักฐาน ปพ.๑ และประกาศนียบัตรให้ออกตามระเบียบแล้วแต่กรณีดังกล่าวข้างต้น
๒.๘ ค่าใช้จ่าย

๒.๘.๑ กรณีเป็นนักเรียนเดิมโอนออกมาเรียนระบบการศึกษาทางเลือกจะไม่เก็บค่าใช้จ่ายใดๆ ทั้งสิ้น  เว้นแต่นักเรียนที่หยุดเรียนหรือออกกลางคันที่ไม่ได้รับการสนับสนุนเงินอุดหนุนรายหัวเนื่องจากไม่มีรายชื่ออยู่ในระบบข้อมูลสารสนเทศนักเรียน ให้เรียกเก็บได้ตามอัตราที่โรงเรียนกำหนดโดยความเห็นชอบของคณะกรรมการสถานศึกษา ดังนี้ 
มัธยมศึกษาตอนต้น 
ไม่เกิน  ๓,๓๐๐ บาท 
มัธยมศึกษาตอนปลาย
ไม่เกิน  ๓,๕๐๐ บาท

๒.๘.๒ ค่าตอบแทนครูที่ปฏิบัติหน้าที่ในวันหยุดหรือนอกเวลาราชการให้สามารถเบิกจ่ายได้ตามระเบียบกระทรวงการคลัง
๒.๙ แนวทางการดำเนินงานสู่ความสำเร็จ

๒.๙.๑ ประชุมคณะกรรมการการศึกษาขั้นพื้นฐาน

๒.๙.๒ ประชุมเครือข่ายผู้ปกครองนักเรียน

๒.๙.๓ ประชุมชี้แจงครู

๒.๙.๔ ประชุมชี้แจงนักเรียน

๒.๙.๕ แต่งตั้งคณะทำงาน/ประชุมทำความเข้าใจคณะทำงาน

๒.๙.๖ เผยแพร่ประชาสัมพันธ์

๒.๙.๗ ประชุมผู้ปกครอง

๒.๙.๘ ประสาน/ชี้แจง/ชุมชน หน่วยงานที่เกี่ยวข้อง

๒.๙.๙ จัดทำ จัดเตรียมเอกสาร

๒.๙.๑๐ ลงมือปฏิบัติและดำเนินการตามขั้นตอน
๒.๑๐ การรายงานผลการดำเนินงาน


ให้รายงานผลการจบหลักสูตร ตามระเบียบการจบหลักสูตรการศึกษา ของกระทรวงศึกษาธิการ
บทที่ ๓
ผลการดำเนินงาน

การดำเนินงานการศึกษาทางเลือกตามโครงการ ข.ว.สร้างโอกาส  ปรากฏผลดังนี้
๓.๑ ด้านสภาพปัญหาที่ทำให้นักเรียนไม่จบการศึกษาตามหลักสูตร

สังคมในปัจจุบันมีการเปลี่ยนแปลงอย่างรวดเร็ว มีความเจริญทางด้านเทคโนโลยีการสื่อสาร ปัญหาที่เกิดขึ้นกับสังคมในหลายๆด้าน ล้วนแล้วแต่ส่งผลต่อทรัพย์กรมนุษย์ทั้งสิ้น และคุณภาพของประชากรที่ถดถอยลงนั้น ทำให้เกิดปัญหาครอบครัว แล้วปัญหาครอบครัวก็ส่งผลมาถึงปัญหาด้านการศึกษาของลูกหลานในครอบครัว ทำให้ผู้ที่อยู่ในวัยเรียน ซึ่งได้รับผลกระทบทางสังคมเรียนไม่จบการศึกษาตามหลักสูตร ออกโรงเรียนกลางคัน แขวนลอย เรียนก็ไม่จบงานบางงานก็ทำไม่ได้ เพราะบางงานจะรับเฉพาะผู้ที่จบ ม.๓ หรือ ม.๖ เท่านั้น ดังนั้นเมื่อเรียนไม่จบ ก็เป็นปัญหาสังคม เป็นวัยรุ่นที่ทำชุมชนปั่นป่วน วุ่นวาย
๓.๒ ด้านจำนวนนักเรียนที่เพิ่มมากขึ้น

ตั้งแต่เริ่มดำเนินการโครงการ ข.ว.สร้างโอกาส เพื่อช่วยเหลือนักเรียนที่พลาดที่ขาดโอกาส ให้กลับมาเรียนใหม่อีกครั้งหนึ่งนั้น จากปีการศึกษา ๒๕๕๒ – ปัจจุบัน ซึ่งเป็นผลการเรียนนอกระบบตามอัธยาศัยนั้น พบว่า เมื่อเริ่มแรกจัดทำโครงการนี้ เพื่อช่วยเหลือนักเรียนกลุ่มเล็กๆ เพียงไม่กี่คน ซึ่งเป็นนักเรียนชั้นต่างๆ ของโรงเรียนต่างๆ ที่มีปัญหาทุกด้านจนจบการศึกษาตามหลักสูตรในปีแรก จำนวน ๓๕ คน ดังนั้นจากคำบอกเล่าปากต่อปาก จึงทำให้นักเรียนที่ประสบปัญหาเรียนไม่จบ ออกกลางคัน ทั้งจากโรงเรียนขุนทะเลวิทยาคมเองและนักเรียนที่มาจากโรงเรียนอื่น เริ่มทยอยมาเรียนเรื่อยๆ ทั้งปีที่ ๒ และปีที่ ๓ และปีต่อมาเพิ่มขึ้นและผู้ปกครองและชุมชนรอบๆโรงเรียนเริ่มตื่นตัว โดยเฉพาะผู้ที่อยู่ในสภาพปัญหาที่บุตรหลานเรียนไม่จบก็บอกต่อๆ กันมาเรื่อยๆ และเริ่มเข้าใจมากขึ้นว่า โรงเรียนขุนทะเลวิทยาคมได้ดำเนินการจัดทำ โครงการโดยสอดคล้องกับพระราชบัญญัติการศึกษาแห่งชาติ พ.ศ.๒๕๕๒แก้ไขเพิ่มเติม (ฉบับที่ ๒)  พ.ศ.๒๕๔๕(ฉบับที่ ๓) พ.ศ.๒๕๕๓ คือ จะเรียกได้ว่าปฏิบัติตามกฎหมายทุกประการก็ว่าได้
จากข้อมูลพบว่า จำนวนนักเรียนที่เพิ่มมากขึ้นจนผู้รับผิดชอบโครงการหรือคณะทำงานปรับตัวไม่ทัน และทำงานได้ไม่เต็มที่นัก โดยมีจำนวนนักเรียนเพิ่มขึ้น ดังนี้
· ปีการศึกษา ๒๕๕๒ มีจำนวนนักเรียนโครงการ ข.ว.สร้างโอกาส ๓๕ คน
· ปีการศึกษา ๒๕๕๓ มีจำนวนนักเรียนโครงการ ข.ว.สร้างโอกาส ๗๑ คน
· ปีการศึกษา ๒๕๕๔ มีจำนวนนักเรียนโครงการ ข.ว.สร้างโอกาส ๓๑๗ คน
· ปีการศึกษา ๒๕๕๕ มีจำนวนนักเรียนโครงการ ข.ว.สร้างโอกาส ๒๑๗ คน
· ปีการศึกษา ๒๕๕๖ มีจำนวนนักเรียนโครงการ ข.ว.สร้างโอกาส ๔๑๓ คน

· ปีการศึกษา ๒๕๕๗ มีจำนวนนักเรียนโครงการ ข.ว.สร้างโอกาส ๔๗๙ คน
· ปีการศึกษา ๒๕๕๘ มีจำนวนนักเรียนโครงการ ข.ว.สร้างโอกาส ๔๑๘ คน
๓.๓ ด้านจำนวนนักเรียนที่จบและมีโอกาสศึกษาต่อและประกอบอาชีพ

นักเรียนนอกระบบและตามอัธยาศัยในโครงการ ข.ว.สร้างโอกาส เป็นนักเรียนที่ศึกษาเรียนรู้ด้วยตนเองเป็นส่วนใหญ่ซึ่งจะต้องมีความรับผิดชอบอย่างสูงมากกว่าการเรียนในระบบปกติ หรือบางคนเรียนไปด้วยทำงานไปด้วยพร้อมกัน บางคนเรียนไปด้วยเลี้ยงลูกไปด้วย จึงเป็นการเรียนรู้ที่ต้องต่อสู้และมุ่งมั่นจริงๆ เพื่อให้สอบผ่านเกณฑ์การวัดผลการประเมินผลของโรงเรียน  แต่อาจจะกดดันในเรื่องของการเข้าชั้นเรียนไม่ต้องมานั่งเรียน ซึ่งบางคนชอบวิธีการเรียนเช่นนี้เพราะว่าเป็นอิสระ ขยันมาก อ่านหนังสือมามากก็สอบผ่านได้เร็ว วิธีการเรียนเช่นนี้ เป็นทางเลือกหนึ่งสำหรับคนที่เคยผิดพลาดมาแล้วได้มีโอกาสกลับมาแก้ตัวเป็นคนดีมีการศึกษาได้อีกครั้ง ดังนั้นนักเรียนที่มาสมัครเรียนในโครงการ ข.ว.สร้างโอกาส จึงเป็นผู้ที่คิดกลับตัวกลับใจแล้ว รู้สำนึก รู้คุณค่าแห่งโอกาสทางการศึกษาเป็นอย่างดี 
จากการสังเกตพฤติกรรมของนักเรียนพบว่า นักเรียนมีความตั้งใจมาก ทุ่มเท เอาใจใส่อย่างจริงจัง ปรับเปลี่ยนพฤติกรรมไปในทางที่ดีขึ้นอย่างมาก เพราะนักเรียนมีเป้าหมายอนาคตในการศึกษาต่อ หรือการประกอบอาชีพที่ชัดเจน เพื่อต้องการจะจบการศึกษาตามที่พ่อแม่ได้คาดหวัง เกิดความภาคภูมิใจและไม่ผิดหวังอีก ซึ่งในแต่ละปีการศึกษามีนักเรียนจบการศึกษาทั้ง ม.ต้น และ ม.ปลาย มีจำนวนดังนี้
· ปีการศึกษา ๒๕๕๒ จำนวน ๔ คน 
คิดเป็นร้อยละ ๑๑.๔๓ ของนักเรียน ม.๓ และ ม.๖ ที่เข้าเรียน
· ปีการศึกษา ๒๕๕๓ จำนวน ๔๘ คน 
คิดเป็นร้อยละ ๖๗.๖๑ ของนักเรียน ม.๓ และ ม.๖ ที่เข้าเรียน
· ปีการศึกษา ๒๕๕๔ จำนวน ๒๙๒ คน
คิดเป็นร้อยละ ๙๒.๑๑ ของนักเรียน ม.๓ และ ม.๖ ที่เข้าเรียน
· ปีการศึกษา ๒๕๕๕ จำนวน ๑๖๐ คน
คิดเป็นร้อยละ ๗๓.๗๓ ของนักเรียน ม.๓ และ ม.๖ ที่เข้าเรียน
· ปีการศึกษา ๒๕๕๖ จำนวน ๒๘๙ คน
คิดเป็นร้อยละ ๙๓.๓๑ ของนักเรียน ม.๓ และ ม.๖ ที่เข้าเรียน
· ปีการศึกษา ๒๕๕๗ จำนวน ๓๒๐ คน
คิดเป็นร้อยละ ๘๑.๐๑ ของนักเรียน ม.๓ และ ม.๖ ที่เข้าเรียน
· ปีการศึกษา ๒๕๕๘ จำนวน ๓๒๓ คน
คิดเป็นร้อยละ ๗๒.๔๒ ของนักเรียน ม.๓ และ ม.๖ ที่เข้าเรียน
บทที่ ๔
ปัญหา อุปสรรค และข้อเสนอแนะ
การดำเนินงานการศึกษาทางเลือกตามโครงการ ข.ว.สร้างโอกาส พบปัญหา อุปสรรค พร้อมข้อเสนอแนะดังนี้
๔.๑ ปัญหาและอุปสรรคในการดำเนินงาน

๔.๑.๑ ด้านงบประมาณ


ได้รับการจัดสรรงบประมาณส่วนหน้า ซึ่งเป็นงบประมาณของโรงเรียนที่ได้รับตามปกติ และนำมาบริหารจัดการ และจัดสรรส่วนหน้าเป็นค่าล่วงเวลาของครูและบุคลากรทางการศึกษา ซึ่งเป็นจำนวนที่น้อยมาก เพราะต้องใช้วัสดุอุปกรณ์เป็นจำนวนที่มากขึ้นและล่าช้า ขาดสภาพคล่อง การดำเนินงานจึงค่อนข้างมีปัญหา

๔.๑.๒ ด้านเทคโนโลยีการศึกษา


เนื่องจากเป็นโรงเรียนขนาดเล็ก ความพร้อมในด้านนี้ยังดำเนินการได้น้อย แต่ได้ส่งเสริมและแนะนำให้ผู้เรียนเรียนรู้อินเตอร์เน็ต และแหล่งเรียนรู้ต่างๆในท้องถิ่นด้วยตนเอง หรือครูจัดกิจกรรมทัศนศึกษาให้บ้าง ซึ่งถ้าเป็นไปได้โรงเรียนควรส่งเสริม สื่อ IT ให้มากกว่านี้ โดยอาจจะประสานกับหน่วยงานของภาครัฐและเอกชน ส่งเสริมนักเรียนให้มากขึ้น

๔.๑.๓ ด้านบุคลากรไม่เพียงพอ


เนื่องจากเป็นโรงเรียนมัธยมศึกษาขนาดกลาง มีครูไม่เพียงพอกับนักเรียน ยิ่งมีนักเรียนนอกระบบที่มากขึ้นอย่างรวดเร็ว จึงทำให้การทำงานขาดสภาพคล่อง หากมีบุคลากรเพิ่ม เพื่อมาร่วมโครงการนี้ เช่นอาจมีครูอัตราจ้างให้บ้าง หรือหากได้ครูที่มีความรู้ ในสาขาวิชาต่างๆ มาร่วมการจัดการเรียนการสอน การจัดการเรียนการสอนเสริมในลักษณะมีนักเรียนนอกจากการเรียนรู้ด้วยตนเอง การผลิตสื่อให้เพียงพอและมีประสิทธิภาพเหมาะสมกับการเรียนรู้นอกระบบ รวมทั้งระบบการดูแล ให้คำปรึกษาช่วยเหลือผู้เรียนเป็นรายบุคคล ถ้ามีบุคลากรเพิ่มขึ้นก็จะดีกว่านี้
๔.๑.๔ ด้านการรายงานจำนวนนักเรียน


นักเรียนส่วนใหญ่มาสมัครเรียนในช่วงกลางปีซึ่งออกกลางคัน(เมื่อรู้ว่าไม่จบที่เดิมแน่นอน) ซึ่งการรายงานจำนวนนักเรียนไม่สัมพันธ์กับการจัดสรรงบประมาณเงินอุดหนุนรายหัว เพราะหมดเขตระยะเวลาการายงานจำนวนนักเรียนแล้ว ดังนั้นโรงเรียนจึงรับภาระรับผิดชอบดูแลนักเรียนต่อจากโรงเรียนอื่น โดยที่ไม่ได้รับค่าตอบแทนรายหัวแต่อย่างใด
๔.๒ ข้อเสนอแนะ

กระทรวงศึกษาธิการและสำนักงานคณะกรรมการการศึกษาขั้นพื้นฐาน ควรกำหนดนโยบายด้านการศึกษาตลอดชีวิตให้ชัดเจน เพื่อป้องกันและแก้ไขนักเรียนหลุดระบบให้กลับมาได้รับการศึกษาอีกครั้ง โดยอาศัยพระราชบัญญัติการศึกษาแห่งชาติ  พ.ศ.๒๕๕๓เป็นหลักในการดำเนินการและควรจะมีการมอบหมายให้สำนักงานเขตพื้นที่การศึกษามัธยมศึกษา และสำนักงานเขตพื้นที่การศึกษาประถมศึกษา มีโรงเรียนต้นแบบในการจัดการศึกษาทั้ง ๓ ระบบ สำนักงานเขตพื้นที่การศึกษา ละ ๑ โรงเรียน โดยให้มีแนวปฏิบัติกว้างๆ ดังนี้

๔.๒.๑
โรงเรียนต้องจัดตั้งงานเทียบโอน ผลการเรียนของโรงเรียนนั้น และให้ใช้เอกสารแนวดำเนินการเทียบโอนผลการเรียน การศึกษาขั้นพื้นฐานและการศึกษาระดับอุดมศึกษาต่ำกว่าปริญญา จากสำนักงานคณะกรรมการการศึกษาขั้นพื้นฐาน เป็นคู่มือในการดำเนินการ

๔.๒.๒
ให้สถานศึกษาเขียนโครงการ เพื่อจัดการศึกษาทั้ง ๓ ระบบ

๔.๒.๓
ให้สถานศึกษาตั้งคณะทำงานยกร่างแนวปฏิบัติในการดำเนินการจัดการศึกษาดังกล่าว ทั้งนี้หมายรวมถึงตั้งแต่การรับสมัคร วิธีวิเคราะห์ปัญหาผู้เรียนแนวทางการจัดการเรียนการสอนในแต่ละกลุ่มสาระการเรียนรู้ แนวปฏิบัติการวัดผลและประเมินผล ให้ครบทุกกระบวนการจนกระทั่งจบการศึกษา

๔.๒.๔
สำนักงานคณะกรรมการการศึกษาขั้นพื้นฐาน ควรกำหนดแนวทางการติดตามและประเมินผลโรงเรียนต้นแบบ ให้กับสำนักงานเขตพื้นที่ทางการศึกษาทุกเขตเพี่อกำกับ ติดตาม ประเมินผล และนิเทศติดตามควบคู่กันไป

๔.๒.๕
สนับสนุนงบประมาณให้กับโรงเรียนต้นแบบที่จัดการศึกษาทั้ง ๓ ระบบ เพื่อเป็นสวัสดิการให้กับคณะครูที่ดำเนินงาน เช่น ค่าเบี้ยเลี้ยง, ค่าล่วงเวลา, ค่าคุมสอบ, ค่าจัดทำสื่อการสอน, ค่าอุปกรณ์สำหรับการสอน, ชุดการเรียนรู้ด้วยตนเอง และบทเรียนสำเร็จรูป เป็นต้น

๔.๒.๖
เมื่อโรงเรียนต้นแบบดำเนินงานครบ ๑ ปีการศึกษา ให้กระทรวงศึกษาธิการจัดเสนอโรงเรียนต้นแบบที่จัดการศึกษาทั้ง ๓ ระบบ เพื่อนำผลการดำเนินงานไปวิเคราะห์ เพื่อปรับปรุงให้ดีขึ้น ข้อเสนอแนะทั้ง ๖ ประการ ถ้าให้ดำเนินการอย่างครบถ้วนจะเป็นการจัดการศึกษาที่สอดคล้องกับแนวทางการปฏิรูปการศึกษาอย่างแท้จริง
๔.๓ ข้อเสนอแนะเพื่อนำไปสู่การปฏิรูปการศึกษา

๔.๓.๑ ควรมีการกำกับนิเทศติดตามสถานศึกษาในการนำกฎหมายการศึกษาไปสู่การปฏิบัติให้เป็นรูปธรรม

๔.๓.๒ ฝึกอบรมครูให้มีทักษะการปฏิบัติการทางจิตวิทยาการสอน และการเทียบโอนผลการเรียน

๔.๓.๓ ฝึกอบรมให้ครูมีความสามารถวัดผลและประเมินผลด้วยวิธีการที่หลากหลายและนำไปใช้ได้จริง
๔.๓.๔ ควรมีการฝึกอบรมเพื่อให้ครูปรับวิธีเรียนเปลี่ยนวิธีสอนอย่างเป็นรูปธรรม โดยนำผลการวิจัย ใช้เป็นต้นแบบ
๔.๓.๕ จัดทำหลักเกณฑ์พิเศษเพื่อให้นักเรียนอัจฉริยะ มีความสามารถพิเศษ จบการศึกษาได้ก่อน ๓, ๖ ปี
๔.๓.๖ ควรมีการปรับปรุงแก้ไขหลักสูตรการศึกษาขั้นพื้นฐานให้มีความสอดคล้องกับการศึกษาตลอดชีวิต    (มาตรา ๔ ของพ.ร.บ.การศึกษาแห่งชาติ พ.ศ. ๒๕๔๒)
๔.๔ ความต้องการ

๔.๓.๑ หอพักนักเรียน

๔.๓.๓ รถยนต์สำหรับบริการรับ-ส่งนักเรียนในโครงการ ข.ว.สร้างโอกาส

๔.๓.๔ งบประมาณดำเนินการลักษณะเดียวกับโรงเรียนในโครงการพิเศษ

๔.๓.๕ บุคลากร อัตราจ้าง หรือพนักงานราชการ ๑ คนต่อนักเรียน ๑๐๐ คน
บรรณานุกรม
กระทรวงศึกษาธิการ.(๒๕๔๑).ข้อเสนอการปฏิรูปการศึกษาในทศวรรษที่สอง พ.ศ. ๒๕๕๒-๒๕๖๑.กรุงเทพฯ:

บริษัทพริกหวานกราฟฟิค จำกัด
กล้า สมตระกูล.(๒๕๔๔).การศึกษาตามอัธยาศัย: การศึกษาที่เคยถูกลืม.กรุงเทพฯ: บริษัท บี.เอ.วี.มีเดียเอ็ด 
จำกัด.วารสารการศึกษานอกโรงเรียน ฉบับที่ ๕ เดือน กุมภาพันธ์ ๒๕๔๔.

ทองอยู่ แก้วไทรฮะ.(๒๕๔๔).ประมวลสาระชุดวิชา ปรัชญาและหลักการศึกษานอกระบบ หน่วยที่ ๑-๕:มหาวิทยาลัยสุโขทัยธรรมาธิราช
มหาวิทยาลัยสุโขทัยธรรมาธิราช.(๒๕๔๔).ปรัชญาและหลักการศึกษานอกระบบ.กรุงเทพฯ: สำนักพิมพ์มหาวิทยาลัยสุโขทัยธรรมาธิราช
สุริน ชุมสาย ณ อยุธยา.(๒๕๕๒) การเขียนแผนการจัดการเรียนรู้.กรุงเทพฯ: โรงพิมพ์มหาวิทยาลัยศิลปากร.
สุวัฒน์วัฒนพงศ์.(๒๕๒๙).การศึกษานอกระบบโรงเรียน.กรุงเทพฯ: โรงพิมพ์อมรพงศ์.
สำนักงานคณะกรรมการการศึกษาขั้นพื้นฐาน.(๒๕๕๔).ทิศทางการพัฒนาคุณภาพการมัธยมศึกษายุคใหม่ พ.ศ.๒๕๕๓-๒๕๖๑.กรุงเทพฯ: อัดสำเนา.
สำนักงานพัฒนาการเศรษฐกิจและสังคมแห่งชาติ.(๒๕๕๐).แผนพัฒนาเศรษฐกิจและสังคมแห่งชาติฉบับที่ ๑๐พ.ศ.๒๕๕๐-๒๕๕๔.กรุงเทพฯ: โรงพิมพ์กรมการศาสนา.
สำนักงานเลขาธิการสภาการศึกษา.(๒๕๔๗).รายงานการติดตามและประเมินผลด้านโอกาสและความเสมอภาคทางการศึกษา.ภาพรวมปีงบประมาณ ๒๕๔๖.กรุงเทพฯ: ห้างหุ้นส่วนจำกัดภาพพิมพ์.
สำนักงานคณะกรรมการการศึกษาขั้นพื้นฐาน.(๒๕๕๒).หลักสูตรแกนกลางการศึกษาขั้นพื้นฐาน พุทธศักราช ๒๕๕๑กรุงเทพฯ: โรงพิมพ์ชุมนุมสหกรณ์การเกษตรแห่งประเทศไทย จำกัด.
ภาคผนวก
สรุปข้อมูลนักเรียนที่สมัครเรียนโครงการ ข.ว.สร้างโอกาส 
ปีการศึกษา 2556 – 2558
	จำแนกตามเพศ

	ปีการศึกษา
	ระดับ
	เพศ

	
	
	ชาย
	หญิง
	รวม

	2556
	ม.1
	3
	0
	3

	
	ม.2
	11
	3
	14

	
	ม.3
	170
	47
	217

	
	ม.4
	14
	7
	21

	
	ม.5
	6
	2
	8

	
	ม.6
	132
	18
	150

	
	รวม
	336
	77
	413

	2557
	ม.1
	9
	2
	11

	
	ม.2
	13
	2
	15

	
	ม.3
	188
	47
	235

	
	ม.4
	19
	5
	24

	
	ม.5
	3
	4
	7

	
	ม.6
	134
	53
	187

	
	รวม
	366
	113
	479

	2558
	ม.1
	1
	1
	2

	
	ม.2
	4
	1
	5

	
	ม.3
	156
	49
	205

	
	ม.4
	6
	0
	6

	
	ม.5
	17
	3
	20

	
	ม.6
	141
	39
	180

	
	รวม
	325
	93
	418


สรุปข้อมูลนักเรียนที่สมัครเรียนโครงการ ข.ว.สร้างโอกาส 
ปีการศึกษา 2556 - 2558

	จำแนกตามจังหวัด

	จังหวัดที่มาสมัคร
	ปีการศึกษา
	รวม

	
	2556
	2557
	2558
	

	นครศรีธรรมราช
	421
	214
	357
	992

	พัทลุง
	
	10
	31
	41

	สงขลา
	4
	10
	12
	26

	สุราษฎร์ธานี
	1
	4
	13
	18

	ภูเก็ต
	
	7
	2
	9

	ยะลา
	
	5
	
	5

	พังงา
	
	4
	
	4

	กรุงเทพฯ
	2
	
	1
	3

	ตรัง
	
	2
	1
	3

	กระบี่
	1
	2
	
	3

	นนทบุรี
	
	2
	
	2

	นราธิวาส
	
	
	1
	1

	ประจวบคีรีขันธ์
	
	1
	
	1

	สตูล
	
	1
	
	1

	ชลบุรี
	
	
	
	1

	รวม
	     429 
	      262 
	        418 
	     1,110 


สรุปข้อมูลนักเรียนที่สมัครเรียนโครงการ ข.ว.สร้างโอกาส 
ปีการศึกษา 2556 - 2558

	ปีการศึกษา 
	ชาย
	หญิง
	รวม

	2556
	336
	77
	413

	2557
	366
	113
	479

	2558
	325
	93
	418

	สรุปข้อมูลนักเรียนระดับชั้นมัธยมศึกษาปีที่ 3 ที่ศึกษาต่อ ปีการศึกษา 2556 - 2558

	ม.3
	ปีการศึกษา
	การศึกษาต่อ
	รวม
	คิดเป็นร้อยละ (%)

	
	
	สายสามัญ
	สายอาชีพ
	ไม่ศึกษาต่อ/อื่น ๆ 
	ไม่ทราบข้อมูล
	รวม
	ศึกษาต่อ
	ไม่ศึกษาต่อ/ไม่ทราบข้อมูล
	ศึกษาต่อ
	ไม่ศึกษาต่อ/ไม่ทราบข้อมูล

	
	2556
	43
	146
	3
	3
	195
	189
	6
	96.92
	3.08

	
	2557
	18
	160
	2
	12
	192
	178
	14
	92.71
	7.29

	
	2558
	43
	133
	7
	4
	187
	176
	11
	94.12
	5.88

	
	
	
	
	
	
	
	
	
	
	


	
	                                สรุปข้อมูลนักเรียนระดับชั้นมัธยมศึกษาปีที่ 6 ที่ศึกษาต่อ ปีการศึกษา 2556 - 2558

	ม.6
	ปีการศึกษา
	การศึกษาต่อ
	รวม
	คิดเป็นร้อยละ (%)

	
	
	สถานศึกษาของรัฐ
	สถานศึกษาของเอกชน
	ไม่ศึกษาต่อ/อื่น ๆ 
	ไม่ทราบข้อมูล
	รวม
	ศึกษาต่อ
	ไม่ศึกษาต่อ/  ไม่ทราบข้อมูล
	ศึกษาต่อ
	ไม่ศึกษาต่อ/ไม่ทราบข้อมูล

	
	2556
	52
	34
	4
	4
	94
	86
	8
	91.49
	8.51

	
	2557
	59
	47
	4
	18
	128
	106
	22
	82.81
	17.19

	
	2558
	87
	29
	11
	9
	136
	116
	20
	85.29
	14.71

	
	
	
	
	
	
	
	
	
	
	


	
	                                       สรุปข้อมูลรวมนักเรียนที่ศึกษาต่อ ปีการศึกษา 2556 - 2558

	รวม
ทุกระดับชั้น
	ปีการศึกษา
	การศึกษาต่อ
	รวม
	คิดเป็นร้อยละ (%)

	
	
	สายสามัญ/สถานศึกษาของรัฐ
	สายอาชีพ/สถานศึกษาของเอกชน
	ไม่ศึกษาต่อ/อื่น ๆ 
	ไม่ทราบข้อมูล
	รวม
	ศึกษาต่อ
	ไม่ศึกษาต่อ/  ไม่ทราบข้อมูล
	ศึกษาต่อ
	 ไม่ศึกษาต่อ/ไม่ทราบข้อมูล

	
	2556
	95
	180
	7
	7
	289
	275
	14
	95.16
	5.09

	
	2557
	77
	207
	6
	30
	320
	284
	36
	88.75
	12.68

	
	2558
	130
	162
	18
	13
	323
	292
	31
	90.40
	10.62



ศึกษาข้อมูลนักเรียนรายบุคคล(ทุกคน)





ระบบดูแลช่วยเหลือนักเรียน





คัดกรองนักเรียน





นักเรียนที่มีแนวโน้ม


ออกกลางคัน








ไม่มีปัญหา





เฝ้าระวังให้การดูแลช่วยเหลือ





มีปัญหา





เรียนต่อจนจบปีการศึกษา





ช่วยเหลือได้





ให้การช่วยเหลือ








ช่วยเหลือไม่ได้








จบการศึกษาภาคบังคับหรือการศึกษาขั้นพื้นฐาน








การจัดการศึกษาด้วยรูปแบบ


และวิธีการที่เหมาะสม





ส่งต่อ



























































